Il-kbir Kanċellier Franċiż Jean Gerson Sitt mitt sena ilu ppropona lil San Gużepp bħala Patrun tal-Knisja (1414 - 2014) Kitba ta' Fr Charles Buttigieg Ikolli nistqarr magħkom li ftit insib kontributuri bħal Fr Charles Buttigieg li jissorprenduni bis-suġġetti li jiktbu dwarhom. U meta tqis li l-qasam ta' Fr Charles huwa l-Josefoloġija u mhux ir-riċerka storika, allura xogħlu jieħu mertu akbar. Minħabba t-tagħrif skars li jeżisti dwar il-ħajja tal-Maħbub tagħna San Ġużepp, allura dak li jista' jinkiteb dwar xi kultant ikun limitat għalina. Id-Dutturi tal-Knisja, l-Għorrief u s-Santi Padri kienu jaħsbuha mod ieħor għax kitbu volumi fuq volumi u sa enċiklopedija dwar San Ġużepp. Permezz ta' dan l-artiklu, Fr Charles qed jagħti ħarsa lil wieħed mill-akbar difensuri u promoturi tad-devozzjoni ta' San Ġużepp, il-Kanċillier Francis Jean Gerson, u jgħarrafna dwar anniversarju marbut miegħu. Jean Charlier de Gerson twieled f'Barbv f'Champagne fid-djoċesi ta' Rheims fi Franza fit-13 ta' Diċembru 1363 (650 sena ilu) u miet nhar it-12 ta' Lulju fis-sena 1429 fl-età ta' 65 sena ġewwa Lvon. Huwa kien persuna ekkleżjali u skular għoli, u teologu magħruf, josefologu u kittieb kbir. Huwa studja bejn l-1377 u l-1394 fl-Università ta' Pariġi taħt Pierre d'Aillv (jew Petrus de Alliaco) fejn kiseb id-dottorat. Huwa laħaq kanċellier tal-Università ta' Pariġi fl-1395 u kanonku tal-Katidral Notre Dame ta' Pariġi. Fl-1403 laħaq Kurat ta' Saint Jean en Greve. Huwa ħadem biex tissolva l-kwistjoni tal-Papat kemm fil- Konċilju ta' Pisa fl-1409 u kemm fil-Konċilju ta' Kostanza fl-1414 fi żmien ta' żewġ anti- papiet u papa awtentiku u għalhekk meta kien hemm tliet papiet. Fil-konċilju ta' Kostanza huwa kien il-kap tad-delegazzjoni franċiża u kkundanna lil John Huss. Wara l-konċilju ta' Kostanza fl-1419 huwa mar jgħallem fi Vjenna, fejn ħalla influwenzi fuq l-universitajiet ta' Strasbourg, Heidelberg u Tubinga. Huwa dejjem wera fedeltà lejn il-Papa speċjalment meta l-Papa kien sfurzat jingħalaq ġewwa fortizza f'Avignon. Huwa pprietka wkoll quddiem il-Papa. Għallem dwar id-duttrina tal-Immakulata Kunċizzjoni u dwar il-kobor ta' San Ġużepp. Huwa magħruf bħala 'Doctor Christianissimus u Consolatorius'. Ikoll nafu li kien il-Beatu Papa Piju IX (il-Papa Ġużeppin per eċċellenza li dam imexxi l-Knisja għall- iktar minn 31 sena, l-iktar li dam wara San Pietru) li ħass il-bżonn u għażel li qiegħed il-Knisja Kattolika taħt il- Patroċinju speċjali ta' San Ġużepp. Huwa għamel il-festa tal-Patroċinju ta' San Ġużepp 'al prima klassi' ċċelebrata fit-tielet Ħadd tal-Għid, fl-10 ta' Settembru 1847. Kien f'mument diffiċli għall-Knisja, theddid minn barra Jean Gerson f'pittura tal-artist Manuel Farrugia li tintrama f'Misraħ Ħal Kirkop. l-Knisja permezz tal-Liberaliżmu u minn ġewwa l-Knisja fl-isfond tal-Moderniżmu, li l-Knisja ta' Kristu b'leħen il-kbir tal-Beatu Papa Piju IX, fit-8 ta' Diċembru fl-1870 bid-Digriet Urbi et Orbi, ħatret lil San Ġużepp bħala Patrun Universali tal-Knisja. Kien proprju dan li ried jagħmel Jean Gerson fil-Konċilju ta' Kostanza li sar 600 sena ilu (1414-1418) fejn ried jafda lill-Knisja li kienet għaddejja minn żmien diffiċli taħt il-patroċinju ta' San Ġużepp. Huwa ried jafda lill-Knisja lil San Ġużepp u li l-Papa l-ġdid u awtentiku, fix-xiżma tat-tliet papiet, ikun aq fuq l-eżempju ta' San Ġużepp. Waqt dan il-konċilju, dan il-Kanċillier tal-Università ta' Pariġi kiteb poeżija dwar San Ġużepp ta' 3000 vers bl-isem 'Josephina'. Bħal San Ġużepp li kien iddedikat kemm għat-talb u kemm għax-xogħol, Gerson għallem din il- 'vita mixta'. Fil-fatt fil-Konċilju ta' Kostanza permezz tal-ħidma u tal-predikazzjoni tal-Kanċellier Jean Gerson kompla ħeġġeġ il-kult lejn San Ġużepp u l-festa tiegħu dik tad-19 ta' Marzu. F'Kostanza fl-1416 Gerson saħħaħ il-festa tat-tieġ ta' San Ġużepp li mbagħad daħlet b'mod uffiċjali fl-1429. Huwa għallem li San Ġużepp tqaddes fil-ġuf qabel it-twelid, bħal San Ġwann il-Battista. Insibu wkoll lil Bernardinu de Bustis u Kornelju a Lapide li kitbu dwar l-Immakulata konċepiment ta' San Ġużepp. Il-Beatu Duns Skotu u Fr Charles Balic għallmu l-istess ħaġa dwar San Ġużepp. Jean Gerson, għallem ukoll li San Ġużepp bħal Madonna kien meħud is-sema bir-ruħ u bil-ġisem. Filwaqt li qegħdin inħejju għal diversi anniversarji speċjali marbuta ma' San Ġużepp fosthom il-mitt sena mid-dehra ta' San Ġużepp flimkien mal-Familja Mqaddsa ġewwa Fatima fl-1917, il-150 sena mill-Proklamazzjoni ta' San Ġużepp bħala Patrun Universali tal-Knisja fl-1870 u l-2000 sena mill-mewt ta' San Ġużepp nitolbu sabiex FESTA SAN ĠUŻEPP HAL KIRKOP 2014 il-Knisja mmexxija dejjem mill-Ispirtu s-Santu taħt il- Papa Franġisku bil-qalb ta' San Ġużepp, tkompli dejjem iddawwalna u tkabbar it-tagħlim tagħha dwar il-Qaddis Patrijarka San Ġużepp, Patrun tal-Knisja Universali kif kien xtaq ħafna Gerson sitt mitt sena ilu. 10, Nazzarenu Street, Għal kull xogħol ta' ħjata u tiswijiet fuq żraben u basktijiet FESTA SAN ĠUŻEPP ĦAL KIRKOP 2014 Teddv's Garage Siġġiewi Road Mqabba Mob: 9944 9237 Tel: 2164 0750